Կան նաև դեպքեր, որ համաքաղաքացին բախվում է մի իրավիճակի, երբ ունի անհետաձգելի բուժօգնության կարիք, բայց համապատասխան կարգավիճակ ունենալով հանդերձ ստիպված է լինում սպասել իր պետպատվերի հերթին, որը ոչ միշտ է հասնում ճիշտ ժամանակին, կամ էլ ունենալով սոցիալական փաթեթ չի կարողանում օգտվել իրեն անհրաժեշտ բուժծառայություններից, քանի որ դրանք ընդգրկված չեն սոցփաթեթի շրջանակում անվճար կամ համավճարով տրամադրվող բուժծառայությունների ցանկում: Եթե այս և այլ հարցեր մնան որպես հարց, մենք չենք ունենա այն արդյունքը, որին ձգտում ենք, սոցփաթեթները, պետպատվերը կլինեն միայն մասամբ օգտակար, բայց մենք խոսում ենք հանրային առողջության պահպանմանն ուղղված զարգացումների մասին, որտեղ անհրաժեշտ են հստակ քայլեր և օրենքներ, որոնք չեն մնա միայն թղթի վրա: